12/12/2016 | Administración LocalMunicipal
Mugardos
Revocar a delegación específica en materia de medio ambiente e efectuar delegación xenérica na citada materia no mesmo concelleiro

A N U N C I O A Sra. alcaldesa do Concello de Mugardos, con data 01.12.2016, ditou a resolución que de seguido se transcribe: “RESOLUCIÓN DA ALCALDIA N.º 1032/2016.–Asunto: REVOCAR DELEGACIÓN ESPECÍFICA EN MATERIA DE MEDIO AMBIENTE E EFECTUAR DELEGACIÓN XENÉRICA NA CITADA MATERIA NO MESMO CONCELLEIRO. Tendo en conta que pola Resolución da Alcaldía núm.691/2016, de data 30.08.2016, tense efectuado delegación específica no concelleiro D. Miguel Ángel Bastida Martínez para a dirección e xestión de asuntos incluídos na área de Medio Ambiente, delegación que abarcaba tanto a facultade de dirixir o servizo correspondente como a de xestionalo en xeral, e sen a facultade de resolver mediante actos administrativos que afecten a terceiros. Considerándose preciso modificar a delegación antes citada, e ao abeiro do disposto no artigo 23.4 da Lei 7/1985, do 2 de abril, reguladora das bases do réxime local, no artigo 61.3 da Lei 5/1997, do 22 de xullo, de administración local de Galicia, nos artigos 8 e 126 do Regulamento Orgánico Municipal e nos artigos 43 (apartados 3, 4 e 5) e 44 do Regulamento de organización, funcionamento e réxime xurídico das entidades locais, aprobado polo Real decreto 2568/1986, do 28 de novembro, pola presente RESOLVO: Primeiro. –Revocar a delegación específica de atribucións efectuada pola resolución da alcaldía núm.691/2016, de data 30.08.2016, tal e como se relaciona de seguido: – Tomas Guillermo Josefa Bella Salinero Burrell  MEDIO AMBIENTE Segundo. –Efectuar delegación xenérica na materia de Medio Ambiente, e, en consecuencia, nomear Delegado de Medio Ambiente desta Alcaldía ao seguinte concelleiro: – Tomas Guillermo Josefa Bella Salinero Burrell, 1.º tenente de alcalde. Terceiro. –A delegación xenérica abarcará tanto a facultade de dirixir o servizo correspondente como a de xestionalo en xeral, e a facultade de resolver mediante actos administrativos que afecten a terceiros (incluída a potestade sancionadora para a imposición de multas coercitivas), así como a resolución de recursos de reposición contra aqueles actos administrativos que se puidesen interpoñer, na materia de: – Lei 3/2007, do 9 de abril, de prevención e defensa contra os incendios forestais de Galicia. – Ordenanza de limpeza do Concello de Mugardos (BOP núm.200, do 30.08.2008). – Ordenanza de seguridade, salubridade, hixiene, limpeza e ornato de parcelas, solares e edificacións (BOP núm.200, do 30.08.2008). – Ordenanza municipal reguladora da xestión da biomasa e distancias das plantacións (BOP núm.115, do 19.06.2015). Cuarto. –Na documentación asinada en virtude desta delegación farase constar a autoridade de procedencia e a autorización da delegación. Da presente resolución darase conta ó Pleno da Corporación na primeira sesión que éste celebre, notificarase persoalmente ao interesado para a súa aceptación, e publicarase no Boletín Oficial da Provincia, sen perxuízo da súa efectividade dende o día seguinte ó da data da mesma.” Mugardos, 1 de decembro de 2016. A ALCALDESA Asdo.: MARÍA DEL PILAR DÍAZ OTERO